CELEX: 32017D2410
Language: sl
Date: 2017-12-20 00:00:00
Title: Izvedbeni sklep Komisije (EU) 2017/2410 z dne 20. decembra 2017 o spremembi odločb 2006/415/ES in 2007/25/ES ter Izvedbenega sklepa 2013/657/EU o nekaterih zaščitnih ukrepih v zvezi z visokopatogeno aviarno influenco (notificirano pod dokumentarno številko C(2017) 8969) (Besedilo velja za EGP. )

21.12.2017   
               
               
                  SL
               
               
                  Uradni list Evropske unije
               
               
                  L 342/13
               
            IZVEDBENI SKLEP KOMISIJE (EU) 2017/2410
      z dne 20. decembra 2017
      o spremembi odločb 2006/415/ES in 2007/25/ES ter Izvedbenega sklepa 2013/657/EU o nekaterih zaščitnih ukrepih v zvezi z visokopatogeno aviarno influenco
      
         
            (notificirano pod dokumentarno številko C(2017) 8969)
         
      
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
      ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(4) Direktive,
      ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (3) in zlasti člena 18(1) in (7) Direktive,
      ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (4), ter zlasti člena 22(1) in (6) Direktive,
      ob upoštevanju Direktive Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (5) ter zlasti člena 63(3) Direktive,
      ob upoštevanju Uredbe (EU) št. 576/2013 Evropskega parlamenta in Sveta z dne 12. junija 2013 o netrgovskih premikih hišnih živali in razveljavitvi Uredbe (ES) št. 998/2003 (6) ter zlasti člena 36(1) Uredbe,
      ob upoštevanju naslednjega:
      
                  (1)
               
               
                  Odločbi Komisije 2006/415/ES (7) in 2007/25/ES (8) ter Izvedbeni sklep Komisije 2013/657/EU (9) so bili sprejeti po izbruhih visokopatogene aviarne influence podtipa H5N1, da bi se zaščitilo zdravje živali in ljudi v Uniji.
               
            
                  (2)
               
               
                  Odločba 2006/415/ES določa nekatere zaščitne ukrepe, ki se uporabljajo v primeru izbruha visokopatogene aviarne influence podtipa H5N1 pri perutnini v državah članicah ter vključujejo vzpostavitev območij A in B po sumu ali potrditvi izbruha navedene bolezni.
               
            
                  (3)
               
               
                  Odločba 2007/25/ES določa nekatere zaščitne ukrepe v zvezi z visokopatogeno aviarno influenco in premiki hišnih ptic, ki spremljajo svoje lastnike, v Unijo.
               
            
                  (4)
               
               
                  Izvedbeni sklep 2013/657/EU določa, da se v primeru potrditve visokopatogene aviarne influence podtipa H5N1 pri divjih pticah ali izbruha navedene bolezni pri perutnini v Švici zaščitni ukrepi Unije izvajajo samo v tistih delih navedene tretje države, kjer pristojni organ navedene tretje države izvaja zaščitne ukrepe, enakovredne tistim iz Odločbe 2006/415/ES in Odločbe Komisije 2006/563/ES (10).
               
            
                  (5)
               
               
                  Ukrepi iz odločb 2006/415/ES in 2007/25/ES ter Izvedbenega sklepa 2013/657/EU se uporabljajo do 31. decembra 2017.
               
            
                  (6)
               
               
                  V zadnjih letih so večino izbruhov visokopatogene aviarne influence pri perutnini in drugih pticah v ujetništvu ter primerov pri divjih pticah v Uniji povzročili podtipi virusa H5, ki niso virus H5N1 azijskega porekla. Vendar sevi navedenega virusa še naprej krožijo pri perutnini in drugih pticah v ujetništvu ter divjih pticah v številnih azijskih in afriških državah, zato tveganje za zdravje živali in ljudi v Uniji še vedno obstaja.
               
            
                  (7)
               
               
                  Zaradi tega je primerno še naprej zmanjševati tveganje, ki ga pomeni navedeni virus, z nekaterimi zaščitnimi ukrepi v zvezi z izbruhi visokopatogene aviarne influence pri perutnini in drugih pticah v ujetništvu v Uniji ter ohraniti ukrepe, usmerjene v preprečevanje morebitnega vnosa virusov visokopatogene aviarne influence v Unijo z uvozom perutninskega blaga, vključno z vnosom hišnih ptic.
               
            
                  (8)
               
               
                  Vnos hišnih ptic, ki spremljajo svoje lastnike, pomeni nizko tveganje za vnos virusa aviarne influence v Unijo, če so zahteve iz Odločbe 2007/25/ES izpolnjene in če so ptice namenjene za gospodinjstvo ali drugo prebivališče lastnika ali odgovorne osebe. Vendar zahteve v zvezi z namembnim krajem hišnih ptic po njihovem vnosu v Unijo niso dovolj natančno določene v Odločbi 2007/25/ES, kar bi lahko pomenilo, da se ptice lahko vnesejo na predstave, sejme, razstave ali druge prireditve za ptice, s čimer bi se povečalo tveganje za morebitno širjenje okužbe. Zato bi bilo treba Odločbo 2007/25/ES spremeniti, da se jasno določi zahteva, da se take ptice ne smejo vnesti na take dogodke, preden poteče 30-dnevno obdobje po njihovem vstopu v Unijo.
               
            
                  (9)
               
               
                  Poleg tega je Evropska agencija za varnost hrane 14. septembra 2017 sprejela znanstveno mnenje o aviarni influenci (11) (v nadaljnjem besedilu: mnenje EFSA). Ukrepe iz odločb 2006/415/ES in 2007/25/ES ter Izvedbenega sklepa 2013/657/EU bi bilo treba pregledati ob upoštevanju ugotovitev iz mnenja EFSA.
               
            
                  (10)
               
               
                  Za ohranitev trenutnih zaščitnih ukrepov in natančno oceno možnosti politike pri načrtovanem pregledu pravil Unije na podlagi ugotovitev iz mnenja EFSA bi bilo treba obdobje uporabe odločb 2006/415/ES in 2007/25/ES ter Izvedbenega sklepa 2013/657/EU podaljšati do 31. decembra 2018.
               
            
                  (11)
               
               
                  V zvezi z Odločbo 2007/25/ES je hkrati primerno posodobiti pogoje za vnos hišnih ptic v Unijo, in sicer z vključitvijo antigena aviarne influence H7 med antigene, ki se lahko uporabljajo za diagnostične teste in cepiva.
               
            
                  (12)
               
               
                  Poleg tega bi bilo treba za lažje izvajanje pravil Unije, vključno z izdajanjem spričeval za vnos hišnih živali v Unijo, posodobiti nekatera navzkrižna sklicevanja v Odločbi 2007/25/ES, da se upoštevajo spremembe v zakonodaji Unije.
               
            
                  (13)
               
               
                  Odločbi 2006/415/ES in 2007/25/ES ter Izvedbeni sklep 2013/657/EU bi bilo zato treba ustrezno spremeniti.
               
            
                  (14)
               
               
                  Da bi se izognili kakršnim koli motnjam pri vnosu hišnih ptic v Unijo, bi bilo treba v prehodnem obdobju pod določenimi pogoji odobriti uporabo veterinarskih spričeval, izdanih v skladu z Odločbo 2007/25/ES, pred spremembami s tem sklepom.
               
            
                  (15)
               
               
                  Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
               
            SPREJELA NASLEDNJI SKLEP:
      Člen 1
      V členu 12 Odločbe 2006/415/ES se datum „31. decembra 2017“ nadomesti z „31. decembra 2018“.
      Člen 2
      Odločba 2007/25/ES se spremeni:
      
                  (1)
               
               
                  v členu 1(1)(b):
                  
                              (a)
                           
                           
                              se točke (ii), (iii) in (iv) nadomestijo z naslednjim:
                              
                                          „(ii)
                                       
                                       
                                          so po uvozu v namembno državo članico 30 dni preživele v karanteni v obratu, odobrenem v skladu s prvim odstavkom člena 6 Izvedbene uredbe Komisije (EU) št. 139/2013 (*1), ali
                                       
                                    
                                          (iii)
                                       
                                       
                                          so bile v zadnjih šestih mesecih in najpozneje 60 dni pred odpošiljanjem iz tretje države cepljene in najmanj enkrat ponovno cepljene proti aviarni influenci podtipov H5 in H7; uporabljena cepiva morajo biti odobrena za zadevne vrste v skladu z navodili proizvajalca, ali
                                       
                                    
                                          (iv)
                                       
                                       
                                          so bile pred izvozom izolirane najmanj 10 dni in je bil zanje opravljen test za odkrivanje antigena ali genoma aviarne influence H5 in H7 na vzorcu, odvzetem ne prej kot tretji dan izolacije, kot je določeno v poglavju o aviarni influenci Priročnika diagnostičnih testov in cepiv za kopenske živali, kot ga redno posodablja OIE, in
                                       
                                    
                                 (*1)  Izvedbena uredba Komisije (EU) št. 139/2013 z dne 7. januarja 2013 o pogojih zdravstvenega varstva živali pri uvozu nekaterih ptic v Unijo in pogojih za karanteno teh ptic (UL L 47, 20.2.2013, str. 1).“;"
						
                           
                        
                              (b)
                           
                           
                              doda se nova točka (v):
                              
                                          „(v)
                                       
                                       
                                          so se premaknile v gospodinjstvo ali drugo prebivališče v Uniji ter se v 30-dnevnem obdobju po vstopu v Unijo niso smele vnesti na predstave, sejme, razstave ali druge prireditve za ptice, z izjemo premikov v odobrene karantenske objekte po njihovem uvozu v Unijo v skladu s točko (ii).“;
                                       
                                    
                        
            
                  (2)
               
               
                  v členu 2 se odstavek 4 nadomesti z naslednjim:
                  „4.   Če taki pregledi pokažejo, da živali ne izpolnjujejo zahtev iz te odločbe, se uporablja člen 35 Uredbe (EU) št. 576/2013 Evropskega parlamenta in Sveta (*2).
                  
                     (*2)  Uredba (EU) št. 576/2013 Evropskega parlamenta in Sveta z dne 12. junija 2013 o netrgovskih premikih hišnih živali in razveljavitvi Uredbe (ES) št. 998/2003 (UL L 178, 28.6.2013, str. 1).“;"
						
               
            
                  (3)
               
               
                  v členu 6 se datum „31. decembra 2017“ nadomesti z „31. decembra 2018“;
               
            
                  (4)
               
               
                  v delu II Priloge II se vzorec veterinarskega spričevala spremeni:
                  
                              (a)
                           
                           
                              točka 3 se nadomesti z naslednjim:
                              
                                          „[3.
                                       
                                       
                                          ptice izpolnjujejo najmanj enega od naslednjih pogojev:
                                          
                                                      (1) bodisi
                                                      
                                                   
                                                   
                                                      [prihajajo iz tretje države, navedene v delu 1 Priloge I ali delu 1 Priloge II k Uredbi (EU) št. 206/2010 in so bile zaprte v obratu iz točke I.11 pod uradnim nadzorom najmanj 30 dni pred datumom odpreme ter so bile učinkovito zavarovane pred stikom z drugimi pticami;]
                                                   
                                                
                                                      (1) ali
                                                      
                                                   
                                                   
                                                      [so bile cepljene dne … [dd/mm/llll] in ponovno cepljene dne … [dd/mm/llll] proti podtipom H5 in H7 virusa aviarne influence v zadnjih šestih mesecih in najpozneje 60 dni pred datumom odpreme v skladu z navodili proizvajalca. Uporabljena cepiva niso živa cepiva in so odobrena za zadevne vrste v tretji državi odpreme ali vsaj eni državi članici Evropske unije;]
                                                   
                                                
                                                      (1) ali
                                                      
                                                   
                                                   
                                                      [so bile izolirane najmanj 10 dni pred datumom odpreme in so bile testirane za odkrivanje antigena ali genoma aviarne influence H5 in H7 na vzorcu, odvzetem dne … [dd/mm/llll], ne prej kot tretji dan izolacije, kot je določeno v poglavju 2.3.4 Priročnika diagnostičnih testov in cepiv za kopenske živali OIE, kot je redno posodobljen;]
                                                   
                                                
                                                      
                                                         ter
                                                      
                                                   
                                                   
                                                      so se premaknile v gospodinjstvo ali drugo prebivališče v Uniji ter se v 30-dnevnem obdobju po vstopu v Unijo niso smele vnesti na predstave, sejme, razstave ali druge prireditve za ptice.]
                                                   
                                                
                                                      (1) ali
                                                      
                                                   
                                                   
                                                      
                                                                  [3.
                                                               
                                                               
                                                                  lastnik/oseba, odgovorna za ptice, je izjavil/-a, da je uredil/-a 30-dnevno karanteno po vnosu v Evropsko unijo v odobrenem karantenskem objektu ali centru v skladu s prvim odstavkom člena 6 Izvedbene uredbe (EU) št. 139/2013.“;
                                                               
                                                            
                                                
                                    
                        
                              (b)
                           
                           
                              točka 4.1 se nadomesti z naslednjim:
                              
                                          „4.1.
                                       
                                       
                                          ptice so ‚hišne živali‘, kot je določeno v členu 3(b) Uredbe (EU) št. 576/2013, namenjene za netrgovske premike;“;
                                       
                                    
                        
            
                  (5)
               
               
                  v Prilogi III se doda naslednja točka 5:
                  
                              „5.
                           
                           
                              ptice se morajo premakniti v gospodinjstvo ali drugo prebivališče v Uniji ter se v 30-dnevnem obdobju po vstopu v Unijo ne smejo vnesti na predstave, sejme, razstave ali druge prireditve za ptice, z izjemo premikov v odobren karantenski objekt po njihovem vstopu v Unijo.“
                           
                        
            Člen 3
      V členu 4 Izvedbenega sklepa 2013/657/EU se datum „31. decembra 2017“ nadomesti z „31. decembra 2018“.
      Člen 4
      V prehodnem obdobju do 1. marca 2018 se v Unijo lahko še naprej vnašajo hišne ptice, ki jih spremlja veterinarsko spričevalo, izdano pred navedenim datumom in še vedno veljavno, v skladu z vzorcem veterinarskega spričevala iz Priloge II in izjave iz Priloge III k Odločbi 2007/25/ES v različicah pred spremembami Odločbe 2007/25/ES s členom 2 tega sklepa.
      Člen 5
      Ta sklep je naslovljen na države članice.
      
         V Bruslju, 20. decembra 2017
         
            
               Za Komisijo
            
            Vytenis ANDRIUKAITIS
            
               Član Komisije
            
         
      
      
         (1)  UL L 395, 30.12.1989, str. 13.
      
         (2)  UL L 224, 18.8.1990, str. 29.
      
         (3)  UL L 268, 24.9.1991, str. 56.
      
         (4)  UL L 24, 30.1.1998, str. 9.
      
         (5)  UL L 10, 14.1.2006, str. 16.
      
         (6)  UL L 178, 28.6.2013, str. 1.
      
         (7)  Odločba Komisije 2006/415/ES z dne 14. junija 2006 o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Skupnosti in razveljavitvi Odločbe 2006/135/ES (UL L 164, 16.6.2006, str. 51).
      
         (8)  Odločba Komisije 2007/25/ES z dne 22. decembra 2006 glede nekaterih zaščitnih ukrepov v zvezi z visoko patogeno aviarno influenco in premiki hišnih ptic, ki spremljajo svoje lastnike v Skupnost (UL L 8, 13.1.2007, str. 29).
      
         (9)  Izvedbeni sklep Komisije 2013/657/EU z dne 12. novembra 2013 o nekaterih zaščitnih ukrepih v zvezi z visokopatogeno aviarno influenco podtipa H5N1, ki jih je treba izvajati v primeru izbruha navedene bolezni v Švici, in o razveljavitvi Odločbe 2009/494/ES (UL L 305, 15.11.2013, str. 19).
      
         (10)  Odločba Komisije 2006/563/ES z dne 11. avgusta 2006 o nekaterih zaščitnih ukrepih v zvezi z visoko patogeno aviarno influenco podtipa H5N1 pri prostoživečih pticah v Skupnosti in razveljavitvi Odločbe 2006/115/ES (UL L 222, 15.8.2006, str. 11).
      
         (11)  EFSA Journal 2017;15(10):4991.